شەفەق نیوز/ وەڕێەوەبەرایەتی پۆلیس هەولێر، ئمڕوو چوارشەممە،راگەیان باندیگ دزیکردن  دەسگیر کردنە، ک تایبەت بۊیە وە دزین ماشین لە ری دیاریکردن وە GPS.
قسەکەر پۆلیس هەولێر  موقەدەم هۆگر عەزیز لە کۆنگرەیگ رووژنامەوانی ئمروو راگەیان، دۊای ئەوەگ ماشین هاووڵاتیگ لە جۊر (مارسیدس) لە شار هەولێر دزیەێد، هێزەیلمان لە بەش نەهیشتن تاوان هەڵسیان وە لێکۆڵینەوەی هۊردیگ و تۊنستن شۊن  تۆمەتبار سەرەکی ئەنجامدەر تاوان دزین ماشینەگە وە ناو (ح. ع. ع) پەیابکەن و تۆمەتبارەگە دەسگیر بکەن له كومپانيای بەسین Gps له وەخت بەسین Gps ئەرا ماشینیگ و دەسنریا بان ماشینەگە ، دۊای لێکۆڵینەوە تۆمەتبار دان نایە  وە تاوانەگە، ک وەگەرد  تۆمەتبارەیل (س.س. خ) و (ا.ت. ح) و (ی.ا.ع) و (ع.ف. م)  ماشین سەنینە، دۊایجار ئامێر GPS لەناو ماشینەگە دانانە و سویچەگەی کۆپی کردنە و کۆپییگ لای خوەیان هیشتنە، دۊای ماوەیگ لە ری ئامێر Gps شۊنەگەی دەستنیشان کەن و دزنەیان، و ( 7 )ماشین ئامادە کریابۊن ئەرا دزین وەلایەن ئی چەتە، هێزەیلمان تۊنستنە تووڕ GPS هەڵبوەشنن، تا تۆمەتبارەیل نەتۊنن ماشینەیلە بدزن.
قسەکەرەگە دیاریکرد گشت ئەندامەیل باندەگە خەڵک هەولێرن.
